شه‌فه‌ق نيوز/ بانك رافده‌ين ئاشكراى داين قه‌رز كرد وه‌ خاوه‌ن زانكۆيه‌يل و خوه‌ندنگايه‌يل و باخچه‌ى ئه‌هلى مناڵه‌يل وه‌گشت قوناغه‌يل له‌وه‌ر فراوانكردن كاره‌يليان.
له‌ى باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ وت: له‌وه‌ر پيشكه‌شكردن ده‌سميه‌ت ئه‌را زانكۆيه‌يل و خوه‌ندنگايه‌يل و باخچه‌ى ئه‌هلى مناڵه‌يل ئه‌را ئاماده‌كردن كه‌شيگ گونجياێ په‌روه‌رده‌يى، بڕيار درياگه‌ قه‌رز وه‌كاربه‌ر وه‌پيان بدريه‌ێد ئه‌را فراوانكردن كاره‌يليان له‌ گشت قۆناغه‌يل وه‌گووره‌ى ئى ميكانيزمه‌يل خواره‌:
باخچه‌ى مناڵه‌يل                     ( 25) مليۆن دينار
خوه‌ندنگايه‌يل سه‌ره‌تايى           ( 50) مليۆن دينار
خوه‌ندنگايه‌يل ناوه‌ندى وئاماده‌يى   ( 75) مليۆن دينار
زانكۆيه‌يل ئه‌هلى                    ( 100) مليۆن دينار
2- ماوه‌ى قه‌رزه‌گه‌(5)ساڵه‌و يه‌ك ساڵيگ رێ وه‌پيداين
3- بايه‌سه‌ به‌ڵگه‌يگ تاپوو له‌لايه‌ن داواكه‌ر قه‌رزه‌گه‌ پيشكه‌ش بكريه‌ێد جوور گره‌و.
وه‌ل ئه‌وه‌يشا بايه‌سه‌ ئى به‌ڵگه‌يله‌ ئه‌را قه‌رز وه‌كاربه‌ر پيشكه‌ش بكريه‌ێد:
1- به‌ڵگه‌يل جوور(ره‌گه‌زنامه‌، كارت نيشته‌جيبوين) يا كارت نيشتمانى ئه‌را ئه‌وانه‌گ ديرنه‌ى.
2- داواكه‌ر قه‌رزه‌گه‌ بايه‌سه‌ موڵه‌ت تايبه‌ت وه‌ وازكردن پرووژه‌ و ره‌زامه‌نى ئسوڵى له‌لايه‌ن لايه‌نه‌يل په‌يوه‌نديداره‌و پيشكه‌ش بكا جوور(وه‌زاره‌ت په‌روه‌رده‌ يا وه‌زاره‌ت خوه‌نين باڵاو توێژينه‌وه‌ى زانستى). وه‌ل رينمايه‌يل تر ك بانكه‌گه‌ ده‌سنيشانى ئه‌كا.
